《鹧鸪天（季功旬会之次日，小醵饯陈巡入乡）》
宋代·郭应祥

点检尊前主与宾。今宵依旧昨宵人。自缘笑语生和气，不为风光属小春。

香叆叇，酒清醇。山肴野蔌总前陈。掀髯抵掌君休怪，镜里星星白发新。

作者简介：［约公元一二二四年前后在世］字承禧，临江人。生卒年均不详，约宋宁宗嘉定末前后在世。嘉定间进士。官楚、越间。其他事迹不可考。